
Poslovni b  roj: Pp-1451/2025-23

U   I M E   R E P U B L I K E   H R V A T S K E

P R E S U D A    I     R J E Š E N J E

Općinski sud u Varaždinu, po sutkinji Vesni Poljan, uz sudjelovanje zapisničara Karla Begovića, u prekršajnom postupku protiv 1-okrivljenog Antu Bilića, 2-okrivljenog Slavka Zadravca i 3-okrivljene Spomenke Zadravec, zbog prekršaja iz članka 6. i 13. Zakona o prekršajima protiv javnog reda i mira („Narodne novine“ broj: 5/90, 30/90, 47/90, 29/94, 114/22, 47/23), povodom podnijetog optužnog prijedloga Policijske uprave varaždinske, Policijske postaje Ludbreg, klasa: 211-07/25-5/13007, urbroj: 511-14-07-25-1 od 20. svibnja 2025., nadležan u smislu članka 179. Prekršajnog zakona („Narodne novine” broj: 107/07, 39/13, 157/13, 110/15, 70/17, 118/18, 114/22), nakon završene glavne i javne rasprave 29. srpnja 2026. te objave presude 29. srpnja 2026. bez prisutnosti stranaka, javno je objavio i 

p r e s u d i o    j e
i
r i j e š i o   j e

I/	Na temelju članka 182. točke 3. Prekršajnog zakona,

2-okrivljeni Slavko Zadravec, OIB: 35548758428, rođen 6. veljače 1948. u Novom Selu Podravskom, državljanin Republike Hrvatske, s prebivalištem: Čukovec, Graci 32, prekršajno kažnjavan

oslobađa se od optužbe

II/	da bi 27. travnja 2025. oko 17,00 sati na terasi ugostiteljskog objekta "KIKI" u Ludbregu, Matije Gupca 1A, narušavao javni red i mir na način da bi, radi međusobno nerazriješenih odnosa sa Antom Bilićem,koji ga je zatvorenom šakom udario u predjelu rebara i vikao :“Jebo majku svoju „  istoga odgurnuo od sebe i nasrnuo na njega , nakon čega se umiješala Spomenka Zadravec koja je pljunula prema Anti Biliću ,koji ju je odgurnuo te je pala u grmlje , 

III/ 	pa da bi time počinio prekršaj iz članka 13. Zakona o prekršajima protiv javnog reda i mira, kažnjivo po članku 13. istog Zakona

IV/	Na temelju članka 155. stavka 1. Prekršajnog zakona, 

o b u s t a v l j a    s e

	prekršajni postupak protiv 1-okrivljenog Antu Bilića, OIB: 36516743471, rođenog 18. srpnja 1944., s prebivalištem: Globočec Ludbreški, Vinogradska ulica 59 i protiv 3-okrivljene Spomenke Zadravec, rođene 17. studenog 1949., s prebivalištem: Budapester Platz 7, Nurnberg; radi prekršaja iz članka 6. i 13. Zakona o prekršajima protiv javnog reda i mira.

V/ 	Na temelju članka 140. stavka 2. Prekršajnog zakona, troškovi prekršajnog postupka iz članka 138. stavka 2. točke 2. do 4. Prekršajnog zakona padaju na teret proračunskih sredstava. 

Obrazloženje

1. Ovlašteni tužitelj je podnio optužni prijedlog protiv okrivljenih zbog prekršaja činjenično opisanih u izreci ove presude, nakon čega je proveden prekršajni postupak.

2. S obzirom da su 1-okrivljeni Anto Bilić i 3-okrivljena Spomenka Zadravec, tijekom vođenja predmetnog postupka  umrli, a što je za 1-okrivljenog vidljivo iz izvatka iz Jedinstvenog registra osoba RH (MUP) od 22. svibnja 2026., dok je za 3-okrivljenu vidljivo iz podneska (Sterbeurkunde Zur Vorlage bei der Sozialversicherung Nurnberg, broj: S-3141/2026), sud je protiv njih, temeljem članka 155. stavka 1. Prekršajnog zakona, obustavio prekršajni postupak. 

[bookmark: _Hlk231194399]3. U svrhu ispitivanja 2-okrivljenog Slavka Zadravca, ovaj sud je zakazao nekoliko ročišta i to za 21. travnja 2026. u 09,50 sati, zatim za 20. svibnja 2026. u 08,45 sati i za 1. srpnja 2026. u 09,20 sati. Međutim, pozivi upućeni 2-okrivljeniku su se vratili sudu neuručeni s naznakom dostavljača „Obaviješten, nije podigao pošiljku“, zbog čega je sud zakazao ročište za dan 29. srpnja 2026. u 10,00 sati, a poziv za 2-okrivljenika je bio objavljen na e-Oglasnoj ploči suda pa je, s obzirom na urednu dostavu poziva, ročište provedeno bez prisutnosti 2-okrivljenika. 

4. U dokaznom postupku je pročitana liječnička dokumentacija za Zadravec Slavka i Zadravec Spomenku od 28. travnja 2025., izvršen je uvid u smrtni list za Zadravec Spomenku te u dopis PP Ludbreg od 25. lipnja 2026. i u izvadak iz registra JRO za Antu Bilića s datumom smrti 13. ožujka 2026., u potvrde Ministarstva pravosuđa, Uprave za kazneno pravo, Sektora za evidencije, pomilovanja i podršku žrtvama i svjedocima, Službe za evidencije i pomilovanja, Odjela za prekršajne evidencije za okrivljene i u svojstvu svjedoka je saslušan Isniša Šabani.

5. U svom usmenom iskazu, svjedok Isniša Šabani je rekao da je on vlasnik ugostiteljskog objekta Kiki u Ludbregu koji ima terasu. Pored te terase se nalazi prolaz kojim se koriste stanari. On je radio  (27.4.2025 u 17,00 sati ) u svom lokalu kada je čuo da je došlo do nekakvog komešanja na tom prolazu i to je trajalo kratko vrijeme, nakon čega su se osobe razišle. On nije vidio da bi došlo do međusobne tučnjave između nekih osoba, a nije niti čuo da bi netko nekoga psovao, odnosno vikao.  

6. Na temelju provedenog postupka nije dokazano da je okrivljeni Slavko Zadravec počinio prekršaj za koji se tereti podnesenim optužnim prijedlogom . Naime, saslušani svjedok Isniša Šabani nije vidio događaj već je samo po glasovima čuo da se nešto događa, međutim ne zna što se dogodilo mi između koga. Iako je iz liječničke dokumentacije Opće bolnice Koprivnica od 28.4.2025 vidljivo da su Zadravec Slavko i Zadravec Spomenika zadobili lake tjelesne ozljede , međutim kako drugih dokaza kojima bi  točno utvrdilo što se točno dogodilo ,  nema , primijenjen je članak 182. stavak 1. točka 3. Prekršajnog zakona i okrivljeni  Slavko Zadravec je oslobođen  od optužbe, jer nije dokazano da je počinio prekršaj za koji se tereti. 

7. Odluka o troškovima se temelji na članku 140. stavku 2. Prekršajnog zakona, slijedom čega troškovi prekršajnog postupka padaju na teret proračunskih sredstava. 

U Varaždinu 29. srpnja 2026.
          
                   Zapisničar				                      Sutkinja
             Karlo Begović, v.r.     			      	   Vesna Poljan, v.r.


Uputa o pravnom lijeku:
          Protiv ove presude stranka ima pravo podnijeti žalbu u roku od 8 (osam) od dana primitka ovjerenog prijepisa presude. Žalba se podnosi ovome sudu pisanim putem u 2 (dva) istovjetna primjerka, predaje se sudu neposredno ili se šalje preporučenom pošiljkom, a o žalbi će odlučivati Visoki prekršajni sud Republike Hrvatske u Zagrebu.

Dostavna naredba:
1. Tužitelj Policijska uprava varaždinska, Policijska postaja Ludbreg, Koprivnička 15, Ludbreg  odmah i po pravomoćnosti 
2. 2-okrivljeni Slavko Zadravec, Čukovec, Graci 32

